CELEX: 31989R3076
Language: el
Date: 1989-10-12 00:00:00
Title: Κανονισμός (ΕΟΚ) αριθ. 3076/89 της Επιτροπής της 12ης Οκτωβρίου 1989 περί τροποποιήσεως του κανονισμού (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των εισφορών στην παραγωγή των σιτηρών και της όρυζας

Avis juridique important

|

31989R3076

Κανονισμός (ΕΟΚ) αριθ. 3076/89 της Επιτροπής της 12ης Οκτωβρίου 1989 περί τροποποιήσεως του κανονισμού (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των εισφορών στην παραγωγή των σιτηρών και της όρυζας  

Επίσημη Εφημερίδα αριθ. L 294 της 13/10/1989 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3076/89 ΤΗΣ ΕΠΙΤΡΟΠΗΣ  της 12ης Οκτωβρίου 1989  περί τροποποιήσεως του κανονισμού (ΕΟΚ) αριθ. 2169/86 για τον καθορισμό των λεπτομερειών εφαρμογής όσον αφορά τον έλεγχο και την καταβολή των εισφορών στην παραγωγή των σιτηρών και της όρυζας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2860/89 (2),  τον κανονισμό (ΕΟΚ) αριθ. 1418/76 του Συμβουλίου της 25ης Μαρτίου 1976 περί κοινής οργανώσεως αγοράς στον τομέα της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4),  τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 για τον καθορισμό των γενικών κανόνων που εφαρμόζονται στις επιστροφές στην παραγωγή στους τομείς των σιτηρών και της ορύζης (5), όπως τροποποιήθηκε από τον κανονισμό (ΕΟΚ) αριθ. 2779/89 της Επιτροπής (6), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 2169/86 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 2143/89 (8), απαιτεί από τους παρασκευαστές των προϊόντων για τα οποία μπορεί να ζητηθεί επιστροφή στην παραγωγή να παρέχουν δικαιολογητικά στα οποία να εμφαίνεται η πηγή του αμύλου κατά τη διάρκεια της μεταβατικής περιόδου που συμπίπτει με τις περιόδους εμπορίας των σιτηρών 1986/87, 1987/88 και 1988/89· ότι οι πληροφορίες όσον αφορά την πηγή του αμύλου συνεχίζουν να είναι αναγκαίες για να εξασφαλίζεται η αποτελεσματική λειτουργία του καθεστώτος· ότι είναι σκόπιμο να συμπληρωθούν οι πληροφορίες τις οποίες τα κράτη μέλη κοινοποιούν περιοδικά στην Επιτροπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα άρθρα 10 και 11 του κανονισμού (ΕΟΚ) αριθ. 2169/86 αντικαθίστανται από το ακόλουθο κείμενο:  «Άρθρο 10  Επιπλέον των πληροφοριών που απαιτούνται στα άρθρα 4 και 8, οι παρασκευαστές πρέπει να παρέχουν στην αρμόδια αρχή τα δικαιολογητικά που εμφανίζουν την πηγή του αμύλου.  Άρθρο 11  Σε προθεσμία τριών μηνών από το τέλος κάθε περιόδου που καθορίζεται στο άρθρο 2 παράγραφος 1, τα κράτη μέλη κοινοποιούν στην Επιτροπή τον τύπο, τις ποσότητες και την καταγωγή του αμύλου (αραβοσίτου, σίτου, γεωμήλων ή ορύζης) για τα οποία έχουν πληρωθεί επιστροφές στην παραγωγή καθώς και τον τύπο και τις ποσότητες των προϊόντων για τα οποία έχει χρησιμοποιηθεί το άμυλο.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 274 της 23. 9. 1989, σ. 41.  (3) ΕΕ αριθ. L 166 της 25. 6. 1976, σ. 3.  (4) ΕΕ αριθ. L 177 της 24. 6. 1989, σ. 1.  (5) ΕΕ αριθ. L 94 της 9. 4. 1986, σ. 6.  (6) ΕΕ αριθ. L 268 της 15. 9. 1989, σ. 20.  (7) ΕΕ αριθ. L 189 της 11. 7. 1986, σ. 12.  (8) ΕΕ αριθ. L 205 της 18. 7. 1989, σ. 26.